 Ntituzohengeshanya kubashigikira no kubatera iteka. - IGIHE.biNtituzohengeshanya kubashigikira no kubatera iteka.Kuya 8 mars 2018 saa 01:08Mu gihe kuruno wa kane igenekerezo rya 8 Ntwarante 2018, Uburundi bwifatanya namakungu mu guhimbaza umunsi mpuzamakungu wahariwe umukenyezi,umukuru wigihugu cUburundi Petero NKURUNZIZA amenyesha ko batazohengeshanya gushigikira abakenyezi no kubatera iteka.Umukuru wigihugu Petero NKURUNZIZA numutambukanyi wiwe, bifadikanije nabandi barundi, mu guhimbaza umunsi mpuzamakungu wahariwe umukenyezi, mu ntara ya Kayanza, ku kibuga cinkino ci Gatwaro.Abicishije ku rubuga rwiwe rwa Twitter, umukuru wigihugu cUburundi Petero NKURUNZIZA,yamenyesheje ko umukenyezi ariwe nkingi yumuryango, akaba ninkingi yiterambere ryigihugu.Ati : Kuruyu musi udasanzwe wahariwe abakenyezi, ndipfurije umusi mukuru mwiza abakenyezi bose, na cane cane Umurundikazi wese aho ari. Umukenyezi ni we nkingi yumuryango, ni we nkingi yiterambere ryigihugu. Ntituzohengeshanya kubashigikira no kubatera iteka. Umukuru wigihugu Petero NKURUNZIZA numutambukanyi wiwe Denise BUCUMI NKURUNZIZANumutambukanyi wumukuru wigihugu yipfurije umunsi mkuru mwiza wabakenyezi aho yamenyesheje ati : Ndifurije abarundikazi bose aho bari hose,umusi mukuru mwiza wabakenyezi kwisi yose. Twese tubaduke tuje ku kivi duhindure ubuzima bwabakenyezi. Tugire ivyiyumviro binini bishika kure niho tuzoba inkingi zikomeye ziterambere rirama.Umunsi mpuzamakungu wahariwe umukenyezi wahimbajwe mu Burundi, ku civugo :Mu mitumba no mu bisagara, twese ku kivi, duhindure ubuzima bwabakenyezi.Busurahende 9-03-2018 à 12:28Ndanezerewe cane kubona ingene abakenyezi bo mu mitumba i Burundi bambaye neza impuzu zisa, baryohewe, amashurwe ntiworaba. Ndabifurije umusi mwiza ! 